Nege dood toe voertuig omslaan | Maroela Media
Die ongelukstoneel wat nege lewens in Mpumalanga geëis het. (Foto: Verskaf)
Nege mense is vroeg vanoggend op die R573 in Mpumalanga dood toe 'n ligte afleweringsvoertuig omgeslaan het. Nog 18 mense, onder wie die bestuurder, is ernstig beseer.
Die voertuig het 05:00 vanoggend tussen Kwaggafontein en Moteti gery, toe die bestuurder glo beheer oor die voertuig verloor en van die pad af gery het. Sewe passasiers is op die toneel dood verklaar, terwyl nog twee op pad na die hospitaal dood is.
Die slagoffers is almal mans.
Die provinsiale departement van vervoer sê 'n ondersoek na die ongeluk sal gedoen word en dit lyk op dié stadium of die voertuig oorlaai was.
Die ongelukstoneel waartydens drie mense beseer is op die R36 in Mpumalanga. (Foto: Netcare911)
Die departement het sy medelye met die slagoffers se families betuig en bestuurders gemaan om versigtig op die provinsie se paaie te ry.
Nog drie mense is Vrydagoggend in 'n soortgelyke voorval op die R36 in Mpumalanga beseer.
Shawn Herbst, woordvoerder van Netcare911, sê dit lyk of die bestuurder ook in dié geval beheer oor die voertuig verloor het. Die pasiënte het egter net matige beserings opgedoen.
Dit is nie n afleweringstrok nie, dit is n bakkie. 27 mense met bagasie? Wat het hierdie man gedink?
Hulle dink hy was oorlaai? HY WAS OORLAAI MET 19 MENSE OP N BAKKIE!!!!!
27 mense op daardie bakkie. Die padverkeersreel sê jy mag niemand op 'n oop bakkie vervoer nie, dit is hoekom hy beheer verloor het , want 27 mense, maar dan kry drank die skuld vir al die ongelukke! Ek hoop Fikkie sien dit.